

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A Képviselő-testület 2025. szeptember 29-i ülésére**

|  |
| --- |
| **Tárgyalandó napirend:**  **Sportcsarnok helyiségeinek bérleti díj felülvizsgálata** |

**A napirendet tárgyaló ülés dátuma**: **2025.09.29.**

**A napirendet tárgyaló ülés:** **Pénzügyi, Településfejlesztési és Fenntarthatósági Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**: -

**3.Költségkihatások és egyéb szükséges feltételeket, illetve megteremtésük javasolt forrásai:**

**-**

**4. Tényállás bemutatása:**

A Sportcsarnok bérleti díj tételeinek felülvizsgálata vált szükségessé az alábbi indokok alapján:

- bérelt helyiségek körének kibővítése ( orvosi szoba – sportorvosi vizsgálatok, sportmasszázs stb. céljára )

- a korábbi Telki Sportegyesületi díjkategória helyett egy új díj kategória létrehozása a legalább 20 fő telki lakóhelyű igazolt vagy regisztrált taggal rendelkező és a településen szervezett sportrendezvényeken aktívan részt vevő sportszervezet által szervezett tömegsport foglalkozások esetében történő bérlet esetére.

Telki, 2025. szeptember 16.

Deltai Károly

polgármester

**Határozati javaslat**

**Telki Község Önkormányzat Képviselő-testülete**

**/2025. (IX.29.) számú önkormányzati határozata**

**A Sportcsarnok bérleti díjak meghatározása**

Telki község Képviselő-testülete úgy határoz, hogy a Telki Sportcsarnok helyiségeinek bérleti díját az alábbiak szerint határozza meg.

Jelen határozat hatályba lépésével egyidejűleg hatályát veszti Telki község Önkormányzat képviselő-testületének 54/2025. ( IV.28.)Önkormányzati határozata.

|  |  |  |  |
| --- | --- | --- | --- |
| HELYISÉG  MEGNEVEZÉSE | Alapár  (Ft/óra) | Telki ár  (Ft/óra) 2 | Sportszervezet által szervezett tömegsport foglalkozások esetén1  Ft/óra |
| Sportcsarnok |  |  |  |
| Sportcsarnok teljes  (küzdőtér) | 11.500 Ft + ÁFA | 9.775 Ft + ÁFA | 6.500 Ft + ÁFA |
| Sportcsarnok fél (küzdőtér) | 5.500 Ft + ÁFA | 4.675 Ft + ÁFA | 3.500 Ft + ÁFA |
| Teljes komplexum  (sportesemény) | egyedi díjszabás3 | egyedi díjszabás | 6.500 Ft + ÁFA |
| Teljes komplexum (zenés/táncos sportesemény) | egyedi díjszabás3 | egyedi díjszabás | ------- |
| Családi események | egyedi díjszabás3 | egyedi díjszabás | -------- |
| Orvosi helyiség  (sportorvosi vizsgálatok céljára) | 5.500.- Ft + ÁFA | 4.675.- Ft + ÁFA | 3.500 Ft + ÁFA |
|  |  |  |  |
| Tornaterem |  |  |  |
| Hétköznap 15-23 óráig teljes terem | 9.000 Ft + ÁFA | 7.650 Ft + ÁFA | 4.000 Ft + ÁFA |
| Hétköznap 15-23 óráig fél terem | 4.500 Ft + ÁFA | 3.825 Ft + ÁFA | 2.000 Ft + ÁFA |
| Hétvége teljes terem | egyedi díjszabás3 | ------- | -------- |
| Hétvége fél terem | egyedi díjszabás3 | ------- | -------- |
|  |  |  |  |
| Műfüves pálya |  |  |  |
| hétköznap 15-23 óra között |  |  |  |
| 1 óra | 2.200.-Ft+Áfa | 2.200.- Ft+Áfa | 2.200.- Ft + ÁFA |
| A pályát a 18 év alatti helybéliek ingyenesen használhatják a nem bérlettel lefedett időszakban |  |  |  |

**Megjegyzések:**

1 Azon szervezetek, melyek igazoltan vagy regisztráltan legalább 20 fő telki helyi illetőségű taggal rendelkeznek és aktívan részt vesznek a településen szervezett sportrendezvényeken.

2Telki ár: Telki lakcímmel rendelkező magánszemélyek vagy gazdálkodó szervezetek esetén

3 Egyedi díj megállapítására a polgármester jogosult.

A pályák foglalásakor a Telki sportszervezetek, Telki gyermekek és Telki lakosok elsőbbséget élveznek.

Bérbeadás célja: Sport és szabadidős, kulturális és közösségi tevékenységek oktatási időn kívül eső időszakban. A sportlétesítményeket nem lehet vallási, pártpolitikai célú tevékenységekre igénybe venni. Telki község Önkormányzat ingyenesen biztosítja a teremhasználatot hetente 2x a helyi nyugdíjasok számára, gyógytorna foglalkozásra.

A bérleti díjak ingyenes sport és szabadidő rendezvények esetében nem érvényesek (belépődíjas rendezvények esetén az üzemeltető egyedi árat állapít meg) Rendezvények alkalmával: A bérleti díj nem tartalmazza a rendezvény ideje alatt a takarító és vagyonőr személyzetet, valamint az egészségügyi ellátást. Ezek, mint igénybe vehető kiegészítő szolgáltatási elemként jelennek meg, melyre külön tarifa vonatkozik.

Rendezvények idején a bérbe vevő köteles gondoskodni, a rendezvény jellegének megfelelő előírások szerint, az egészségügyi biztosításról (mentő, esetkocsi, egészségügyi személyzet stb.)

A létesítmény bérlés menete: A rendezvények és az eseti bérlések esetén a bérlési szándékot legkésőbb 15 nappal a bérelni kívánt időpont előtt kell bejelenteni a létesítmény vezetőjének. A bérlés megkezdése előtt minden bérlővel bérleti szerződést köt a bérbeadó. A bérlés feltételeit a bérleti szerződés tartalmazza. A bérlés akkor tekinthető véglegesnek, mikor a bérleti szerződésben foglaltak teljesülnek.

Határidő: 2025.10.01.

Felelős: polgármester